**Indbydelse til Showdown Danmark Cup 3+ Landsmøde i weekenden den 24. til den 26. januar 2025.**

Kære alle sammen.

Så er det tid til at melde jer til det årlige landsmøde, og til det 3. stævne i Showdown Cup Danmark. Kom og brug jeres stemme og præge showdown sportens fremtid. Det er også muligt kun at tilmelde sig til stævnet og komme og spille Showdown, det er helt op til dig selv.

Alle indkommende forslag til Landsmødet skal sendes til Showdownudvalgets formand Lars Clausen på mail Formand@Showdowndanmark.dk senest 14 dage før Landsmødets afholdelse.

**Her kommer fakta om den store showdown weekend:**

**Tid:** Fredag den 24. januar 2025 Kl. 18.00 til søndag den 26. januar 2025 Kl. 17.30.

**Sted:** Fuglsangcenteret, Søndermarksvej 150, 7000 Fredericia.

**Arrangør:** Parasport Danmarks Idrætsudvalg for Showdown (Showdownudvalget).

**Priser:**

Landsmødet alene, fredag til lørdag: 427 Kr.

Stævnet alene, lørdag til søndag: 645 Kr.

Landsmøde plus stævne: 1.072 Kr.

Tilvalg af aftensmad om søndagen: 102 Kr.

Startgebyr for spillere ved stævnet: 350 Kr.

Spillerlicens: 100 Kr.

**Spillerlicensen betales ved først tilmeldte stævne pr. sæson.**

**Betalingen for landsmødet dækker aftensmad fredag, overnatning og morgenmad lørdag. Betalingen for stævnet dækker fra og med frokost lørdag, til og med eftermiddagskaffen søndag.**

**Dommere som ønsker at komme til Landsmødet og dermed fra fredag skal selv betale fra fredag til lørdag: 427 Kr.**

**Tilmelding:**

Du tilmelder dig i din klub. Det er også i din klub du betaler for stævnet. Hver klub skal benytte det online tilmeldingssystem.

Efter tilmeldingsfristen vil klubbernes kassere modtage en faktura fra Parasport Danmark som herefter skal betales indenfor 8 dage.

Du tilmelder dig enten som spiller, som træner eller som ledsager. Stævnets dommere tilmelder sig direkte hos Showdownudvalgets dommeransvarlig. Husk at klubbens tilmelding først er gyldig, når Parasport Danmark har modtaget jeres betaling.

Til kasserer/tilmeldingsansvarlige

Klubbens tilmelding skal senest være showdownudvalget i hænde:

Onsdag den 27. november 2024 Kl. 12.00.

Det er meget vigtigt, at skemaet med kosthensyn, diabetiker, førerhund og hvem man evt. gerne vil dele værelse med samt om man ønsker aftensmad om søndagen bliver udfyldt korrekt.

Du må kun spille med bats af træ ved stævner i Showdown Danmark Cuppen.

ved brugen af Bats af kulfiber, metal, plexiglas og andre plastmaterialer vil ikke blive godkendt ved batkontrollen før turneringsstart.

Alle kampe i cuppen spilles der bedst af 3 sæt og med en tidsbegrænsning på 15 minutters effektiv spilletid pr. sæt.

Ved deltagelse i turneringer afholdt af Showdownudvalget giver man samtykke til, at billeder og videoer taget under stævnet kan bruges på Showdownudvalgets officielle Facebookside og website.

Man kan bede om, at der bliver taget så lidt video og billeder som muligt af en selv ved stævnet ved at sende Showdownudvalget en mail på persondata@showdowndanmark.dk

**Vi har udsendt disse ting til klubberne:**

1. Indbydelse til Landsmøde og Cup 3.
2. Program for Landsmøde og Cup 3.
3. Om stævner på Fuglsangcenteret. Generelle regler og gode råd.
4. Til klubbens kasserer. Tilmelding og betaling til showdownstævner.

Vi glæder os til at se jer alle til endnu en god dyst med bat og bold.

Med sportslig hilsen.

Parasport Danmarks Idrætsudvalg for Showdown.